**Харолд 220124**

**Қабілетіңізден тыс қызметке шақырылғанда**

Мұса бұтаның от болып жалындап тұрғанымен өртеніп кетпегенін байқаған еді. Сонда ол іштей: «Мынау қызық көрініс екен, сол жерге жақынырақ барып, бұтаның неліктен өртеніп кетпей жатқанын қарайыншы», — деп ойлады. Ол сол жерде естігенін естиді деп ойлаған жоқ еді — Құдайдың оған дауыстап сөйлеген дауысы, оған исраилдіктерді Мысыр құлдығынан Құдай уәде еткен жерге алып баруын тапсырған еді.

Мұса қатты таң қалып: «Перғауынға барып, исраилдіктерді Мысырдан алып шығатындай соншама мен кіммін? — деп жауап қайырды.» (Мысырдан шығу 3:11).

Бәлкім, Құдай сіздің жүрегіңізге қабілетіңізден тыс нәрсе туралы айтып жатқан шығар. Ал сіз Мұса сияқты: «Осындай жұмысқа кірісетіндей мен кіммін?» — деп айтып тұрған шығарсыз.

Құдайдың жауабын есіңізде сақтаңыз: “Мен (Мәңгі) Бар Болушымын. Исраилдіктерге: «(Мәңгі) Бар Болушымын деген мені сендерге жіберді» деп айт.” (Мысырдан шығу 3:14). Құдай Мұсаға Өзінің есімі «Мәңгі» екенін айтқанда, Ол өткеннің, қазіргінің және болашақтың Құдайы екендігі туралы шындықты жеткізді, немесе нақтырақ айтсақ, Ол сіздің өткеніңіздің, бүгінгіңіздің және болашағыңыздың Құдайы.

Құдай сізге қандай да бір жұмыс, қызмет бергенде, ең бастысы сіздің кім екендігіңіз емес, Құдайдың кім екені маңызды. Ол жаңа жұмыс, қызметке арнайы шақыру немесе жұмыс орнындағы әріптесіңізбен Ізгі хабармен бөлісу болсын, Ол сізге берген тапсырманы орындау үшін сізді қажетті ресурстармен қамтассыз етіп, сіздің қасыңызда болады. Кім екеніңіз туралы уайымдамаңыз. Құдайдың кім екенін есіңізде сақтаңыз – Ол Ұлы Құдай, сіз Құдай шақырған нәрсені істегенде, Ол әр қадамыңызда сізбен бірге болады.